Gusty Graas
De Gusty Graas, gebuer de 14. September 1957 zu Beetebuerg, ass e lëtzebuergesche Politiker (DP).

Hie war vun 1999 bis 2004 an ass zanter 2013 nees Deputéierten an der Chamber. No de Chamberwale vum 14. Oktober 2018 ass hien de 6. Dezember fir de Claude Meisch, dee Minister gouf, 'nogeréckelt'.

Bei deene vum 8. Oktober 2023 gouf hien erëmgewielt.

Zanter 1988 ass hie Conseiller an der Gemeng Beetebuerg, an zanter 2017 do am Schäfferot.

Vun 1990 bis 2010 war hie President vun der Fédération luxembourgeoise des pêcheurs sportifs, dem Lëtzebuerger Sportfëscherverband.

De Gusty Graas war vun 2002 bis de 24. Oktober 2011 Administrateur-délégué vun den Éditions Lëtzebuerger Journal. Hien huet an där Zäit och en Universitéitsstudium nogeholl a krut 2010 e Bachelor an Europäesche Kulturen, Sektioun Geschicht, vun der Universitéit Lëtzebuerg.

Gielercher 
 Grand Officier de l'Ordre de la couronne de chêne (Promotioun 1996)
 Officier vum Ordre de Mérite du Grand-Duché de Luxembourg (Promotioun 2004)

Gebuer 1957
Lëtzebuergesch Deputéiert
Grand officier de l'ordre de la couronne de chêne
Officier de l'Ordre de Mérite du Grand-Duché de Luxembourg